Phil's at The Glades | LekkeSlaap
Phil's at The Glades is 'n selfsorgwoonstel in 'n veilige residensiële kompleks wat op die Riverglades Landgoed in Randburg geleë is. Die landgoed spog met 'n rits geriewe vir gaste se vermaak en is net 20 km vanaf Lanseria Internasionale Lughawe en 40 km vanaf O.R Tambo Internasionale Lughawe.
Die woonstel is geskik vir 4 gaste en het 2 slaapkamers en 2 badkamers. Die hoofslaapkamer het 'n koningingrootte-bed en die tweede slaapkamer het 'n dubbelbed. Die eerste badkamer het 'n bad en die tweede badkamer het 'n stort, toilet en wasbak. Die kombuis is toegerus met als wat jy nodig het om kos mee gaar te maak, asook 'n wasmasjien.
Die oopplan-leefarea het 'n klein etenstafel, 'n bank en 'n TV vir mediavermaak. Veilige parkeerplek is vir 1 voertuig beskikbaar. Troeteldiere wat goed gemanierd is word toegelaat indien dit vooraf gereël is.
Die kompleks het 4 swembaddens met lapas en braaigeriewe langs die rivier. Daar is ook 2 tennisbane, 'n vlugbalbaan, hondepark, 'n speelarea vir kinders en 'n salon net 'n paar eenhede ver. Die kompleks is troeteldier-vriendelik en het 24 uur-sekuriteit. Die landgoed spog met 'n vermaakarea met 'n klubhuis, bistro, sportskroeg en 'n winkeltjie.